ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1310/96 υποβολή: Richard Howitt (PSE) προς την Επιτροπή (3 Iουνίου 1996)

Θέμα: Συνέχεια του προγράμματος Helios ΕΕ

Γιατί η Επιτροπή έχει εγγράψει, στο προσχέδιο του προϋπολογισμού, πιστώσεις ύψους 6 εκατ. Ecu στα πλαίσια της θέσης Β3-4102 - Helios «ενώ στο προηγούμενο πρόγραμμα Helios είχε διατεθεί ποσό ύψους 12,5 εκατ. Ecu το χρόνο; Ποιοί είναι οι τομείς τις δρατσηριότητες των οποίων η Επιτροπή προτίθεται να αναστείλει λόγω αυτών των δημοσιονομικών περιορισμών, και ποιά είναι τα αντίστοιχα ποσά σχετικά με τη θέση αυτή που η Επιτροπή προτίθεται να διαθέσει σε επιδοτήσεις στις ΜΚΟ και υπέρ των ατόμων με ειδικές ανάγκες καθώς και στην μελλοντική ανάπτυξη του προγράμματος Handynet;

Απάντηση του κ. Flynn εξ ονόματος της Επιτροπής (28 Ιουνίου 1996)

Σύμφωνα με την απόφαση του Συμβουλίου της 25ης Φεβρουαρίου 1993, που θεσπίζει το τρίτο πρόγραμμα κοινοτικής δράσης υπέρ των ατόμων με ειδικές ανάγκες (Helios II 1993-1996 ((ΕΕ L 56 της 9.3.1993 ))), το πρόγραμμα Helios II ολοκληρώνεται στις 31 Δεκεμβρίου 1996.

Με την προοπτική για σημαντική δράση υπέρ των ατόμων με ειδικές ανάγκες, η Επιτροπή θα δρομολογήσει προπαρασκευαστικές ενέργειες για την ανάλυση και την αξιολόγηση των νέων μεθόδων συνεργασίας στο πλαίσιο της εφαρμογής των αρχών ισότητας ευκαιριών για άτομα με ειδικές ανάγκες. Σ'αυτό το πλαίσιο, η Επιτροπή προβλέπει ποσό ύψους 6 εκατ. ECU το οποίο πρότεινε στις αρχές προϋπολογισμού κατά την διαδικασία του προσχεδίου του προϋπολογισμού 1997, ποσό που εκτιμά ως απαραίτητο για την κάλυψη του συνόλου των προβλεπόμενων ενεργειών.

Τέλος, η Επιτροπή δεν είναι σε θέση να δώσει ακριβείς ενδείξεις που αφορούν την κατανομή των πιστώσεων, εφόσον ακόμη οι αρχές προϋπολογισμού δεν έχουν εγκρίνει τον προϋπολογισμό 1997.
ΓΡΑΠΤΗ ΕΡΩΤΗΣΗ E-1349/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Kοινοτικές επιχορηγήσεις προς συλλόγους, μη κυβερνητικές οργανώσεις και διάφορους οργανισμούς

Για τη θέση B7-302 (ενίσχυση για την αυτάρκεια των προσφύγων και των εκτοπισμένων) δύναται η Επιτροπή των Ευρωπαϊκών Κοινοτήτων να γνωστοποιήσει τον πλήρη κατάλογο των συλλόγων, μη κυβερνητικών οργανώσεων ή οργανισμών που λαμβάνουν κοινοτικές επιχορηγήσεις καθώς και το ακριβές ποσό αυτών των επιχορηγήσεων κατά το τελευταίο λήξαν οικονομικό έτος;

Απάντηση του κ. Marin εξ ονόματος της Επιτροπής (25 Ιουνίου 1996)

Η Επιτροπή διαβιβάζει απευθείας στο αξιότιμο μέλος του Κοινοβουλίου καθώς και στη Γενική Γραμματεία του Κοινοβουλίου, πίνακα με τις λεπτομέρειες των αποφάσεων χρηματοδότησης που εξέδωσε η Επιτροπή το 1995, από τους πόρους της θέσης Β7-302 του προϋπολογισμού, υπέρ μη κυβερνητικών οργανώσεων και διεθνών οργανισμών.
ΓΡΑΠΤΗ ΕΡΩΤΗΣΗ E-1315/96 υποβολή: Richard Howitt (PSE) προς την Επιτροπή (3 Iουνίου 1996)

Θέμα: Συνεργασία με τις ΜΚΟ υπέρ των ατόμων με ειδικές ανάγκες

Υπό το πρίσμα της απάντησής της στην ερώτρηση Ε-0520/96 ((ΕΕ C 280, της 25.09.1996, σελ. 36. )), ποιές εγγυήσεις μπορεί τώρα να παράσχει η Επιτροπή στις ΜΚΟ υπέρ των ατόμων με ειδικές ανάγκες, οι οποίες επωφελούνται επί του παρόντος απο την οικονομική συνδρομή στα πλαίσια του κοινοτικού προγράμματος Helios, αλλά που υπάρχει ο κίνδυνος να μην είναι σε θέση να συνεχίσουν τις δραστηριότητές τους εάν η χρηματοδότηση σχετικά με τα προγράμματα ή τις δράσεις που αποτελούν συνέχεια του προαναφερθέντος προγράμματος ανασταλούν; Είναι διατεθειμένη η Επιτροπή να αναλάβει αμέσως διαβουλεύσεις με τις ενδιαφερόμενες ΜΚΟ και να καθορίσει συγκεκριμένο χρονοδιάγραμμα σχετικά με τις αποφάσεις που πρέπει να ληφθούν το 1997, στον τομέα της χρηματοδότησης της συνεργασίας με τις ΜΚΟ; Είναι διατεθειμένη η Επιτροπή να μεριμνήσει ώστε οι συγκεκριμένες διατάξεις να εγκριθούν για την πρόληψη της διακοπής των δραστηριοτήτων αυτών των ΜΚΟ και την απόλυση του προσωπικού τους;

Απάντηση του κ. Flynn εξ ονόματος της Επιτροπής (26 Ιουνίου 1996)

Η Επιτροπή αναγνωρίζει τη σημασία της συνεργασίας των μη κρατικών οργανώσεων (ΜΚΟ) των ατόμων με ειδικές ανάγκες, τις οποίες υποστήριξε καθ' όλη τη διάρκεια του προγράμματος HELIOS II, και εκτιμά την ποιότητα και την αξία τους στο πλαίσιο των ευρωπαϊκών συζητήσεων για τα άτομα με ειδικές ανάγκες.

Με την προοπτική σημαντικής δράσης υπέρ των ατόμων με ειδικές ανάγκες, η Επιτροπή εξετάζει επί του παρόντος νέους τρόπους συνεργασίας για να προωθήσει την ισότητα των ευκαιριών για τα άτομα αυτά. Στο πλαίσιο αυτό, οι προβλεπόμενες πρωτοβουλίες θα περιλαμβάνουν κυρίως την ενίσχυση της συνεργασίας μεταξύ των ΜΚΟ των ατόμων με ειδικές ανάγκες. Επιπλέον, η Επιτροπή σχεδιάζει να τηρεί τακτικά ενήμερο το σημερινό ευρωπαϊκό φόρουμ για τα άτομα με ειδικές ανάγκες και να το καλέσει να συμμετάσχει στις διερευνητικές εργασίες της μόλις αυτές συγκεκριμενοποιηθούν.
ΓΡΑΠΤΗ ΕΡΩΤΗΣΗ E-0724/96 υποβολή: Concepciσ Ferrer (PPE) προς την Επιτροπή (26 Μαρτίου 1996)

Θέμα: Δυνατότητες απασχόλησης για τα άτομα με ειδικές ανάγκες

Βασικός στόχος της απόφασης 93/136/ΕΟΚ ((ΕΕ L 56 της 9.3.1993, σελ. 30. )) για τη θέσπιση τρίτου κοινοτικού προγράμματος δράσης υπέρ των ατόμων με ειδικές ανάγκες (ΗΕLΙΟS ΙΙ 1993-1996) είναι η προώθηση της παροχής ίσων ευκαιριών και της ένταξης των ατόμων με ειδικές ανάγκες.

Οι οδηγίες προς τους υποψηφίους των γενικών διαγωνισμών που προκηρύσσονται για την πρόσληψη επιστημονικού προσωπικού, ενώ ομιλούν περί ισότητας ευκαιριών μεταξύ ανδρών και γυναικών, δεν κάνουν απολύτως καμμία μνεία για τα άτομα με ειδικές ανάγκες.

Δεν νομίζει η Επιτροπή ότι πρέπει να γίνει σαφής μνεία στην ανάγκη προώθησης της εν λόγω ένταξης;

Θα μπορούσε η Επιτροπή να μας γνωρίσει το ποσοστό των ατόμων με ειδικές ανάγκες που εργάζονται σήμερα στις υπηρεσίες της, σε σχέση με τον συνολικό αριθμό των αιτήσεων που έχουν υποβληθεί από άτομα αυτής της κατηγορίας;

Απάντηση του κ. Liikanen εξ ονόματος της Επιτροπής (22 Μαΐου 1996)

Σύμφωνα με τον κανονισμό υπηρεσιακής κατάστασης των μονίμων υπαλλήλων και του λοιπού προσωπικού των Κοινοτήτων η Επιτροπή ακολουθεί μια πολιτική προσλήψεων που βασίζεται στην ισότητα των ευκαιριών και στην επιλογή των υπαλλήλων και του λοιπού προσωπικού ανεξαρτήτως φυλής, θρησκείας ή φύλου. Η πολιτική αυτή έχει ως στόχο να εξασφαλίσει την ισότητα ευκαιριών μεταξύ ανδρών και γυναικών.

Εξάλλου, η Επιτροπή κάνει κάθε προσπάθεια για να διευκολύνει τη συμμετοχή των ατόμων με ειδικές ανάγκες σε αυτούς τους διαγωνισμούς. Υπάρχει μια εξαίρεση όσον αφορά το όριο ηλικίας για τους υποψηφίους που παρουσιάζουν κάποια επίσημα αναγνωρισμένη σωματική μειονεξία και σε όλα τα έντυπα υποψηφιότητας ζητείται από τους υποψήφιους με ειδικές ανάγκες να αναφέρουν οποιοδήποτε ειδικό μέτρο κρίνουν ότι πρέπει απαραιτήτως να ληφθεί προκειμένου να μπορέσουν να συμμετάσχουν στις εξετάσεις. Ο στόχος είναι να εξασφαλισθεί ότι τα άτομα με ειδικές ανάγκες θα μπορούν να συμμετέχουν οποιαδήποτε στιγμή στους διαγωνισμούς αυτούς υπό τους ίδιους όρους με τους υπόλοιπους υποψήφιους.

Οι μόνιμοι υπάλληλοι με ειδικές ανάγκες έχουν στη διάθεσή τους διάφορα μέσα τα οποία είναι προσαρμοσμένα στην αναπηρία τους προκειμένου να τους εξασφαλίζονται οι καλύτερες δυνατές συνθήκες για την επαγγελματική τους εξέλιξη.

Μια ομάδα εργασίας επιφορτίσθηκε στα πλαίσια της Επιτροπής να επεξεργασθεί έναν κώδικα καλής συμπεριφοράς προς χρήση των ατόμων με ειδικές ανάγκες με στόχο τη βελτίωση της πολιτικής της στον τομέα αυτό.

Η Επιτροπή δεν διαθέτει καμιά στατιστική σχετικά με τα ποσοστά των ατόμων με ειδικές ανάγκες που εργάζονται προς το παρόν στην Επιτροπή σε σχέση με το συνολικό αριθμό των αιτήσεων που έχουν υποβληθεί από άτομα αυτής της κατηγορίας, οπότε δεν είναι δυστυχώς σε θέση να διαθέσει στο Αξιότιμο Μέλος του Κοινοβουλίου τις πληροφορίες που ζητά.
ΓΡΑΠΤΗ ΕΡΩΤΗΣΗ E-0744/96 υποβολή: Josu Imaz San Miguel (PPE) προς την Επιτροπή (26 Μαρτίου 1996)

Θέμα: Aπορρίψεις για τις οποίες ευθύνονται οι μηχανότρατες αλιείας βενθοπελαγικών ειδών

Οι πρόσφατες δηλώσεις της κ. Αnne Collet, διευθύντριας του Γαλλικού Επιστημονικού Ινστιτούτο θαλάσσιων θηλαστικών της la Rochelle, στην εφημερίδα Sud-Ouest, το Φεβρουάριο του 1996, προκάλεσαν μεγάλη ανησυχία σχετικά με τον πολύ μεγάλο όγκο των απορρίψεων για τις οποίες ευθύνονται οι μηχανότρατες αλιείας βενθοπελαγικών ειδών, στο Βισκαϊκό Κόλπο. Οι δηλώσεις παρέχουν ενδείξεις μιας υψηλής θνησιμότητας των θηλαστικών, εξαιτίας της χρήσης αυτών των αλιευτικών εργαλείων.

Γνωρίζει η Επιτροπή το περιεχόμενο των δηλώσεων της κ. Collet;

Εργάζεται η Επιτροπή στην έρευνα και τη συλλογή των αποτελεσμάτων των απορρίψεων στη θάλασσα και, ιδιαίτερα, εκείνων που προκαλούν οι μηχανότρατες αλιείας βενθοπελαγικών ειδών στο Βισκαϊκό Κόλπο;

Στην περίπτωση αυτή, διαθέτει η Επιτροπή στοιχεία σχετικά με την ποσότητα των απορρίψεων του στόλου αυτού; Εάν ναι, θα μπορούσε η Επιτροπή να προσφέρει τα στοιχεία αυτά στους βουλευτές;

Απάντηση της κας Bonino εξ ονόματος της Επιτροπής (7 Μαΐου 1996)

Η Επιτροπή είναι ενήμερη των δηλώσεων αυτών στον τύπο. Η Επιτροπή είναι ενήμερη επίσης των αποτελεσμάτων διαφόρων μελετών σχετικά με τις επιπτώσεις ορισμένων αλιευτικών εργαλείων στα θαλάσσια θηλαστικά και έχει λάβει ορισμένες πρωτοβουλίες (τόσο επιστημονικές όσο και ρυθμιστικές) για την προώθηση μελετών σχετικά με τις επιπτώσεις αυτές, και, σε ορισμένες ιδιαίτερες περιπτώσεις όπου διατίθενται επιστημονικά στοιχεία, για την απαγόρευση ορισμένων αλιευτικών πρακτικών.

Στο πλαίσιο αυτό, η Επιτροπή κατάρτισε μία έκθεση σχετικά με την αξιολόγηση της βιολογικής επίπτωσης των αλιευτικών μεθόδων και, μετέπειτα, ανακοίνωση προς το Συμβούλιο σχετικά με το ίδιο θέμα ((COM(95) 40 τελικό. )), στην οποία σημειώνεται ότι τα επιστημονικά στοιχεία σχετικά με τις επιπτώσεις των αλιευτικών μεθόδων στα θαλάσσια θηλαστικά είναι ανεπαρκή και ότι αναλαμβάνει, κατά συνέπεια, να υποστηρίξει ποσοτικές έρευνες στον τομέα αυτό. Η επιτροπή αλιείας του Κοινοβουλίου συζήτησε το θέμα αυτό λεπτομερώς και παρουσίασε έκθεση ((Έκθεση Langenhagen - A4-0006/96. )) η οποία εγκρίθηκε στην ολομέλεια της 16ης Φεβρουαρίου 1996 ((ΕΕ C 65 της 4.3.1996. )).
ΓΡΑΠΤΗ ΕΡΩΤΗΣΗ E-1146/96 υποβολή: Stephen Hughes (PSE) προς την Επιτροπή (15 Μαΐου 1996)

Θέμα: Πρόγραμμα LEONARDO

Η Ευρωπαϊκή Επιτροπή εξέδωσε πρόσφατα πρόσκληση για την υποβολή προτάσεων για το 1996 βάσει του προγράμματος LEONARDO για την επαγγελματική κατάρτιση, το δεύτερο αφότου άρχισε το πρόγραμμα πέρυσι.

Μετά την πρώτη πρόσκλησή της για την υποβολή προτάσεων, η Επιτροπή χρηματοδότησε 749 σχέδια αξίας 89,7 εκατ. Ecu. Ποιά σχέδια χρηματοδοτήθηκαν στο Ηνωμένο Βασίλειο, πού βασίζονταν αυτά και πόσοι ιδιώτες επωφελήθηκαν;

Απάντηση της κας Cresson Εξ ονόματος της Επιτροπής (10 Ιουνίου 1996)

Συνολικά 98 σχέδια του Ηνωμένου Βασιλείου (που συμπεριλαμβάνουν 1.962 εταίρους στο Ηνωμένο Βασίλειο και στα άλλα συμμετέχοντα κράτη μέλη) έλαβαν στήριξη από την πρόσκλησης προτάσεων για το πρόγραμμα Leonardo da Vinci 1995, που ανέρχονται συνολικά σε 11,69 εκατ. ECU από τα 89,65 εκατ. ECU που διατέθηκαν για στήριξη πειραματικών σχεδίων, ενεργειών τοποθέτησης σε θέσεις εργασίας και ανταλλαγών καθώς και μελετών και αναλύσεων. Η περιφερειακή κατανομή αυτών των σχεδίων έχει ως εξής:

>TABLE>

Ενώ είναι δύσκολο να εκτιμηθεί πόσα πολλά άτομα επωφελήθηκαν συνολικά από αυτήν την μορφή στήριξης για διακρατικά σχέδια, οπωσδήποτε όμως επωφελήθηκαν περίπου 1.400 σπουδαστές από διακρατικές ενέργειες τοποθέτησης σε θέσεις εργασίας, στο πλαίσιο της συνεργασίας πανεπιστημίων-επιχειρήσεων.

Επιπλέον, το Ηνωμένο Βασίλειο έλαβε το 1995 περαιτέρω 4,23 εκατ. ECU ως κατ'αποκοπήν επιχορήγηση για στήριξη διακρατικών τοποθετήσεων σε θέσεις εργασίας και ανταλλαγών νέων ατόμων αρχικής κατάρτισης, νέων εργαζόμενων και ασκούμενων (που εκπροσωπούν το 14,86% των 28,5 εκατ. ECU που διατέθηκαν γι'αυτή τη δραστηριότητα το 1995), και εκτιμάται ότι θα επωφεληθούν περίπου 2.800 άτομα από αυτή την κοινοτική υποστήριξη.

Λεπτομερέστερη κατανομή των στηρίξεων για το Ηνωμένο Βασίλειο που βασίζεται σε σχέδια αποστέλεται απ'ευθείας στον αξιότιμο βουλευτή και στη Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-1350/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Kοινοτικές επιχορηγήσεις προς συλλόγους, μη κυβερνητικές οργανώσεις και διάφορους οργανισμούς

Για τη θέση B7-406 (πρόγραμμα στήριξης υπέρ των κουρδικών πληθυσμών) δύναται η Επιτροπή των Ευρωπαϊκών Κοινοτήτων να γνωστοποιήσει τον πλήρη κατάλογο των συλλόγων, μη κυβερνητικών οργανώσεων ή οργανισμών που λαμβάνουν κοινοτικές επιχορηγήσεις καθώς και το ακριβές ποσό αυτών των επιχορηγήσεων κατά το τελευταίο λήξαν οικονομικό έτος;

Απάντηση του κ. Marin εξ ονόματος της Επιτροπής (24 Ιουνίου 1996)

Το κονδύλιο Β7-406 (παλαιό Β7-4034) στο οποίο αναγραφόταν ένα «π.υ.» στον προϋπολογισμό του 1993, έλαβε για πρώτη φορά ποσό ύψους 2 εκατ. ECU το 1994 και, με τη νέα του περιγραφή Β7-406, 3 εκατ. ECU το 1995. Από το 1994 έγιναν αναλήψεις υποχρεώσεων για τα ακόλουθα σχέδια αποκατάστασης στο βόρειο Ιράκ στο πλαίσιο αυτής της διευκόλυνσης του προϋπολογισμού:

>TABLE>

>TABLE>

Στον προϋπολογισμό του 1995, το κονδύλιο Β7-406 συμπεριελήφθηκε σε άλλο κεφάλαιο και ονομάστηκε Β7-6007. Σ'αυτό διατέθηκαν εκ νέου 3 εκατ. ECU. Η διαδικασία επιλογής των αναλήψεων υποχρεώσεων του 1996 έχει πλέον περατωθεί. Με βάση μία ανάλυση των πιό πρόσφατων αναγκών αποκατάστασης στην περιοχή και ενόψει των αποτελεσμάτων του συντονισμού των χορηγών βοήθειας, σχεδιάζεται σήμερα να διατεθούν κατά μέσον όρο 500 000 ECU σε έξι μη κυβερνητικούς οργανισμούς που θα εφαρμόσουν σχέδια με στόχο την αποκατάσταση του γεωργικού τομέα, τη δημιουργία εισοδήματος και την αποκατάσταση κοινοτήτων. Οι υπηρεσίες των Ηνωμένων Εθνών δεν ζήτησαν χρηματοδότηση από αυτό το κονδύλιο του προϋπολογισμού το 1996.
ΓΡΑΠΤΗ ΕΡΩΤΗΣΗ E-1034/96 υποβολή: Richard Howitt (PSE) προς την Επιτροπή (3 Μαΐου 1996)

Θέμα: Αναπτυξιακή πολιτική και άτομα με ειδικές ανάγκες

Υπό το πρίσμα της πρόσφατης τροποποίησης του κονδυλίου του προϋπολογισμού Β7/600 (Κοινοτική συμμετοχή σε δράσεις υπέρ αναπτυσσομένων χωρών που εκτελούνται από μη κυβερνητικούς οργανισμούς) και υπό το πρίσμα των πρότυπων κανόνων των Ηνωμένων Εθνών σχετικά με την εξίσωση των ευκαιριών για άτομα με ειδικές ανάγκες, και δεδομένου ότι τα άτομα με ειδικές ανάγκες αντιπροσωπεύουν 10% του πληθυσμού και συχνά βρίσκονται μεταξύ των πλέον περιθωριοποιημένων ομάδων στην κοινωνία, ποιά μέτρα λαμβάνει η ΓΔ VIII για να εξασφαλίσει ότι τα άτομα με ειδικές ανάγκες και οι αντιπροσωπευτικές οργανώσεις αυτών λαμβάνονται υπόψη και λαμβάνουν κατάλληλη χρηματοδότηση σε όλα τα σχετικά αναπτυξιακά προγράμματα;

Απάντηση του κ. Pinheiro εξ ονόματος της Επιτροπής (12 Ιουνίου 1996)

Στον τομέα της υγείας και της αποκατάστασης, η Κοινότητα έχει ως στόχο να βοηθήσει τις τρίτες χώρες να εκπονήσουν και να εφαρμόσουν πολιτικές που θα ικανοποιούν τις βασικότερες ανάγκες και τις ανάγκες των πιό ευάλωτων ομάδων. Οι δράσεις που εκτελούνται, αποσκοπούν ουσιαστικά στο να ενισχύσουν και να βελτιώσουν τη λειτουργία των υγειονομικών υπηρεσιών. Σ'αυτό το πλαίσιο έχουν καταβληθεί σημαντικές προσπάθειες για να αναπτυχθεί η πρόληψη ασθενειών που μπορούν να οδηγήσουν σε αναπηρίες.

Δίνεται ιδιαίτερη προσοχή στα προβλήματα των μειονεκτούντων ατόμων στο πλαίσιο των περιφερειακών προγραμμάτων. Ένα μέρος αυτών των προγραμμάτων εξασφαλίζει ιδίως τεχνική και υλική στήριξη στα εθνικά προγράμματα υπέρ των μειονεκτούντων ατόμων, ευνοεί την λειτουργική έρευνα, την ανταλλαγή εμπειριών και την κατάρτιση ειδικευμένων ατόμων σ'αυτόν τον τομέα.

Για τις χώρες που εξέρχονται από περιόδους κρίσεως και συγκρούσεων, οι παρεμβάσεις αποκατάστασης περιλαμβάνουν πάντοτε ένα σημαντικό τμήμα που προορίζεται ειδικά για τα μειονεκτούντα άτομα (περίθαλψη, συσκευές, κοινωνική επανένταξη).

Τέλος, οι μη κυβερνητικοί οργανισμοί που η δράση τους απευθύνεται κυρίως στα μειονεκτούντα άτομα, έλαβαν πάντα και θα εξακολουθήσουν να λαμβάνουν σημαντική στήριξη με τη συγχρηματοδότηση των δράσεών τους (κονδύλιο Β7-600 του προϋπολογισμού).
ΓΡΑΠΤΗ ΕΡΩΤΗΣΗ E-0410/96 υποβολή: Gianni Tamino (V) και Carlo Ripa di Meana (V) προς το (29 Φεβρουαρίου 1996)

Θέμα: Δικαιώματα και ελευθερίες των ομοφυλοφίλων στην Ιταλία

Στις 8 Φεβρουαρίου 1994, το Ευρωπαϊκό Κοινοβούλιο ενέκρινε το ψήφισμα Α3-0028/94 ((ΕΕ C 61 της 28.02.1994, σελ. 40. )) το οποίο στοχεύει, μεταξύ άλλων, στην καταστολή των διακρίσεων εις βάρος των ομοφυλοφίλων στον τομέα των νομικών και διοικητικών διατάξεων που αφορούν την κοινωνική πρόνοια, το δικαίωμα υιοθεσίας, κληρονομιάς και την κατοικία. Το ψήφισμα αυτό αποτελεί ένα σημαντικό βήμα για την αναγνώριση των ανθρώπινων δικαιωμάτων και των ατομικών ελευθεριών των ομοφυλοφίλων.

Τον Απρίλιο του 1995, το Κοινοτικό Συμβούλιο της Βερόνα ενέκρινε πρόταση που απορρίπτει το περιεχόμενο του ψηφίσματος του ΕΚ και όπου η κοινοτική διοίκηση δεσμεύεται να μην προβλέπει διατάξεις που τείνουν να εξομοιώνουν τα δικαιώματα των ομοφυλόφιλων ζευγαριών με εκείνα των φυσιολογικών οικογενειών που αποτελούνται από άνδρα και γυναίκα».

Η εν λόγω πρόταση της Κοινότητας της Βερόνα ισχύει ακόμη και τώρα και αποτελεί το μοναδικό παράδειγμα νομοθετικής διάταξης κατά των ομοφυλοφίλων στην Ιταλία.

1. Τι μέτρα έλαβε το Συμβούλιο έως τώρα προκειμένου να τεθεί σε εφαρμογή το προαναφερθέν ψήφισμα του ΕΚ (Α3-0028/94);

2. Γνωρίζει το Συμβούλιο άλλα παραδείγματα κοινοτικών και περιφερειακών διοικήσεων της ΕΕ που έλαβαν αποφάσεις έκδηλα αντίθετες με το ψήφισμα του ΕΚ ή που το έθεσαν υπό αμφισβήτηση;

3. Εκτιμά το Συμβούλιο ότι είναι δυνατό και λογικό να παρέμβει σε περιπτώσεις όπως η προαναφερθείσα;

4. Προτίθεται το Συμβούλιο, υπό το φως των ανωτέρων στοιχείων, να οργανώσει ή να υποστηρίξει ενημερωτικές εκστρατείες επί του θέματος αυτού;

Απάντηση (16 Ιουλίου 1996)

Παραπέμπουμε τους αξιότιμους βουλευτές στην απάντηση που δόθηκε στη γραπτή ερώτηση αριθ. 2353/95 του κ. Vecchi ((EE C 122 της 25.04.1996, σελ. 2. )).
ΓΡΑΠΤΗ ΕΡΩΤΗΣΗ P-1230/96 υποβολή: Marνa Izquierdo Rojo (PSE) προς την Επιτροπή (10 Μαΐου 1996)

Θέμα: Ειδικά προγράμματα για την συνέχιση της σχολικής φοίτησης των κοριτσιών στο Μαρόκο

Στις αγροτικές περιοχές του Μαρόκου τα κορίτσια που έχουν συμπληρώσει ηλικία 10 ετών αντιμετωπίζουν σοβαρές δυσκολίες για την περαιτέρω συνέχιση της σχολικής φοίτησής τους.

Είναι η Επιτροπή διατεθειμένη να προτείνει μέτρα προκειμένου να αποφευχθεί η πρόωρη διακοπή της φοίτησης; Θα μπορούσε να εφαρμοσθεί μια πολιτική με αντικείμενο την παροχή συνδρομής προς τον μαθητικό πληθυσμό των κοριτσιών, που θα περιλαμβάνει την εγγύηση της ασφάλειάς τους, τη μεταφορά και την πρόσβασή τους στα περιφερειακά εκπαιδευτικά κέντρα; Δεν νομίζει ότι οι Ενώσεις Γυναικών στο Μαρόκο και οι μη κυβερνητικές οργανώσεις θα μπορούσαν να αναλάβουν τη διαχείριση σχετικών προγραμμάτων; Ποιός οργανωτικός χαρακτήρας θα έπρεπε να δοθεί στα εν λόγω προγράμματα για να καταστούν αποτελεσματικά; Τί έχει γίνει έως τώρα για το θέμα αυτό στο πλαίσιο της ευρωμαροκινής συνεργασίας;

Απάντηση του κ. Marνn εξ ονόματος της Επιτροπής (29 Μαΐου 1996)

Στο πλαίσιο της διμερούς συνεργασίας μεταξύ της Κοινότητας και του Μαρόκου για την περίοδο 1996-98 σχεδιάζεται να εγκαινιαστεί ένα φιλόδοξο σχέδιο ύψους 50 εκατ. ECU για τη στήριξη της βασικής εκπαίδευσης

Το σχέδιο, του οποίου ο βασικός στόχος είναι η ανάπτυξη της βασικής εκπαίδευσης στις αγροτικές περιοχές, έχει στόχο ειδικότερα τους παράγοντες που εμποδίζουν την πρόσβαση και την παραμονή των κοριτσιών στο σχολείο.

Σε αυτό το σχέδιο θα εφαρμόζονται οι αρχές της κοινοτικής πολιτικής για την αναπτυξιακή βοήθεια, οι οποίες εντάσσονται στο πλαίσιο που συμφωνήθηκε στην επιτροπή αναπτυξιακής βοήθειας του Οργανισμού Οικονομικής Συνεργασίας και Αναπτύξεως και οι οποίες προωθούν την υιοθέτηση συμμετοχικής προσέγγισης στα αναπτυξιακά σχέδια. Θα εφαρμόζονται επίσης η συμμετοχή, στο μέτρο του δυνατού, των ενώσεων και των άλλων φορέων της κοινωνίας των πολιτών και η συνεκτίμηση των αναγκών που διατυπώνουν οι δικαιούχοι.
ΓΡΑΠΤΗ ΕΡΩΤΗΣΗ E-1439/96 υποβολή: Christine Oddy (PSE) προς την Επιτροπή (12 Iουνίου 1996)

Θέμα: Mουσουλμάνοι Ahmadi στο Πακιστάν

Γνωρίζει η Επιτροπή ότι οικογένειες Μουσουλμάνων Ahmadi που ζουν στο Abbotbad της Επαρχίας των Βορειο-Δυτικών Συνόρων στο Πακιστάν αντιμετωπίζουν πραγματική εκστρατεία ψυχολογικού καταναγκασμού από πλευράς των δυνάμεων νεολαίας της Αnjuman Tahaffuz Khatme Nubbawat (Oργάνωση για την προστασία της τελεολογίας των πιστών του Προφήτη) και ότι άνθρωπος ονόματι Riaz Ahmad θανατώθηκε δια λιθοβολισμού;

Σε ποίες ενέργειες προτίθεται να προβεί η Επιτροπή των Ευρωπαϊκών Κοινοτήτων για να καταγγείλει δημοσία αυτή τη μισαλλοδοξία που υπάρχει στο Πακιστάν;

Απάντηση του κ. Marin εξ ονόματος της Επιτροπής (28 Ιουνίου 1996)

Η Επιτροπή δεν γνωρίζει το ιδιαίτερο περιστατικό που αναφέρει το Αξιότιμο Μέλος του Κοινοβουλίου. Ενδιαφέρεται για τη γενική κατάσταση των Αχμαντί στο Πακιστάν και έθιξε το θέμα στον πολιτικό διάλογο μεταξύ της Ένωσης και του Πακιστάν.

Η Επιτροπή προσδίδει μέγιστη σημασία στον σεβασμό των δικαιωμάτων του ανθρώπου και το δείχνει σε όλες τις ευκαιρίες στις διμερείς σχέσεις της με εταίρους, συμπεριλαμβανομένου του Πακιστάν.

Επιπλέον, η Επιτροπή έχει σαφώς αναφέρει ότι ο σεβασμός των ανθρωπίνων δικαιωμάτων θα αποτελέσει τον ακρογωνιαίο λίθο στην εμβάθυνση των σχέσεων μεταξύ της Ένωσης και του Πακιστάν όταν θα αρχίσουν διαπραγματεύσεις για νέα συμφωνία συνεργασίας. Αυτό αναφέρεται στα σχέδια διαπραγματευτικών οδηγιών με το Πακιστάν, που πρόσφατα υποβλήθηκαν από την Επιτροπή στο Συμβούλιο.
ΓΡΑΠΤΗ ΕΡΩΤΗΣΗ P-1229/96 υποβολή: Michael Elliott (PSE) προς την Επιτροπή (10 Μαΐου 1996)

Θέμα: Konver II

Το μέτρο τρία της κοινοτικής πρωτοβουλίας Konver II έχει στόχο τις περιβαλλοντικές βελτιώσεις και αναζωογόνηση των στρατιωτικών και αμυντικών εγκαταστάσεων και περιοχών που σχετίζονται με τον στρατιωτικό και αμυντικό τομέα και τις συνακόλουθες δραστηριότητες του παρελθόντος.

Θα ήταν παράλογο να αναμένει κανείς ότι βάσει αυτού του μέτρου τόσο οι περιοχές γύρω από τις πρώην στρατιωτικές εγκαταστάσεις όσο και οι εκτάσεις στρατιωτικών εγκαταστάσεων είναι επιλέξιμες για την παροχή αναπτυξιακής ενισχύσεως;

Aπάντηση της κας Wulf-Mathies εξ ονόματος της Επιτροπής (30 Μαΐου 1996)

Στην ανακοίνωση της Επιτροπής προς τα κράτη μέλη, που καθορίζει τις γενικές κατευθύνσεις για τα επιχειρησιακά προγράμματα ή τις συνολικές επιχορηγήσεις στο πλαίσιο της κοινοτικής πρωτοβουλίας Konver ((ΕΕ αριθ. C 180 της 01.07.1994 )), η παράγραφος 4 αφορά τα μέτρα που είναι επιλέξιμα και προβλέπει, στο εδάφιο στ) να λαμβάνονται υπόψη και ενέργειες για τη βελτίωση του περιβάλλοντος των στρατιωτικών εγκαταστάσεων.

Οι γενικές αυτές κατευθύνσεις έχουν ενδεικτικό χαρακτήρα. Επιπλέον, το περιεχόμενο του κειμένου κάνει σαφή αναφορά στις «στρατιωτικές εγκαταστάσεις» και στις «περιοχές που έχουν πληγεί σοβαρά», στη «χωροταξική ρύθμιση του τοπίου» και τέλος «στα μικρά έργα που προορίζονται να βελτιώσουν το περιβάλλον των οικοδομημάτων και την κατασκευή οδών πρόσβασης στις εγκαταστάσεις στις οποίες θα αναπτυχθούν νέες δραστηριότητες».

Η βελτίωση του περιβάλλοντος στο πλαίσιο του Konver δεν έχει επομένως περιοριστικό χαρακτήρα και δεν περιορίζεται μόνο στις εγκαταστάσεις. Πράγματι, η λογική των παρεμβάσεων των διαρθρωτικών ταμείων, επίσης και στο πλαίσιο των κοινοτικών πρωτοβουλιών, πρέπει να προωθεί ο,τιδήποτε προωθεί την βελτίωση της ελκυστικότητας μιας περιοχής και συμβάλει επίσης στην οικονομική ανάπτυξη μιας περιφέρειας.